Jessalyn Gilsig. Jessalyn Sarah Gilsig – kanadalik aktrisa. U "Boston Public" filmidagi "Lauren Davis," "Nip/Tuck"dagi "Gina Russo", "Glee teleserialidagi" "Terri Schuester" va "Vikings" filmidagi "Siggy Haraldson" rollari bilan mashhur. Yoshligi va taʼlimi. Gilsig Kanadaning Quebek (Kvebek) provinsiyasidagi Monreal shahrida yozuvchi va tarjimon Claire hamda muhandis Toby Gilsigning qizi sifatida tugʻilgan. 12 yoshida Kanada Milliy Kino Kengashining "Masquerade" filmida ovozli rolda aktrisalik faoliyatini boshlagan. Aktrisa asli yahudiy millatiga mansubdir. Gilsig 1989-yildan 1993-yilgacha Monrealdagi McGill universitetida ingliz tili boʻyicha tahsil olgan va u yerni 1993-yilda tamomlagan. Keyinchalik, Harvard universitetining teatr malakasini oshirish institutida aktrisalik tahsilini davom ettirdi. Faoliyati. Gilsig oʻz faoliyatini dublyajda ovoz berish bilan boshlagan. U "Masquerade" kabi filmlarda va "Young Robin Hood" kabi teleseriallarda ovoz bergan"". U 1995-yilda New York shahriga koʻchib oʻtdi va u yerda Broadwaydan tashqari bir nechta spektakllarda ishtirok etgan. Shuningdek, aktrisaning David E. Kelley bilan aloqasi uning "Boston Public" filmidagi bosh rolini oʻynashiga olib keldi. Kelleyning "The Practice"ning ikkita epizodida ikkilamchi rolni oʻynaganidan soʻng, Gilsig boshqa bir qisqa muddatli teleserial "Snoops"ning ikkita epizodida ishtirok etdi. Garchi Gilsigning epizodlari efirga uzatilishidan oldin serial bekor qilingan boʻlsa-da, Kelley Lauren Davisning 2000-yil sentabr oyida FOX telekanalida premyerasi boʻlgan seriali "Boston Public"dagi bir epizodini maxsus uning uchun yozgan. Gilsig 2002-yilning may oyida ikkinchi mavsum tugaganidan keyin serialni tark etadi. Shaxsiy hayoti. Gilsig futbol jamoasining himoyachisi Bobby Salomon bilan oʻrta maktab oʻquvchi boʻlgan paytlarida tanishib qoladi va qisqa muddat davomida u bilan uchrashib yuradi. Aktrisa uni „kelishgan yigit edi“ deb taʼriflagan. Kino produseri Salomon 2002-yilda Hollywoodga koʻchib oʻtdi va ikkalasi yana uchrasha boshladilar. Ular 2005-yil 1-yanvarda anʼanaviy yahudiylar nikoh toʻyida turmush qurishdi (Gilsigning otasi yahudiy) Gilsig va Salomonning bir nafar qiz farzandlari bor.